11. ΝΟΜΟΣ υπ’ αριθ. 649 της 21/23 Ιουλ. 1977 (ΦΕΚ Α΄ 205) Περί εθελοντικής παραμονής των εν τω Στρατώ υπηρετούντων πτυχιούχων Ιατρικής. Εθελοντική παραμονή εν τω Στρατώ πτυχιούχων της Ιατρικής. Άρθρ.1.-Ο Υπουργός Εθνικής Αμύνης δύναται να εγκρίνει την μετά την εκπλήρωσιν των στρατιωτικών των υποχρεώσεων εθελοντικήν παραμονήν εις τας τάξεις του Στρατού των υπηρετούντων πτυχιούχων της ιατρικής ανεξαρτήτως Όπλου ή Σώματος εις ο υπηρετούν των επιθυμούντων όπως αποκτήσουν κατά την διάρκειαν της εν τω Στρατώ υπηρεσίας των την ειδικότητα του χειρουργού ή αναισθησιολόγου. Ο αριθμός των ούτω παραμενόντων εις τας τάξεις του Στρατού δεν θα υπερβαίνη τους προβλεπομένους υπό των ισχυόντων εκάστοτε Πινάκων οργανώσεως και Υλικού κατωτέρους αξιωματικούς. Εφαρμοστέα διαδικασία Άρθρ.2.-Οι επιθυμούντες όπως αποκτήσουν τας ανωτέρω ειδικότητας υποβάλλουν κατά την διάρκεια της θητείας των σχετικήν αναφοράν, η αποδοχή της οποίας υπόκειται εις την διακριτικήν εξουσίαν του Υπουργού Εθνικής Αμύνης ή του υπ’ αυτού εξουσιοδοτουμένου προς τούτο οργάνου. Αναλαμβανόμεναι υποχρεώσεις. Άρθρ.3.-1.Από της εκδόσεως της αποφάσεως περί εγκρίσεως, της εθελοντικής παραμονής των ανωτέρω πτυχιούχων της ιατρικής εις τας τάξεις του Στρατού: α.Οι επιθυμούντες όπως αποκτήσουν την ειδικότητα του χειρουργού αναλαμβάνουν υποχρέωσιν παραμονής εις τας τάξεις του Στρατού 8 1/2 ετών εν συνόλω συμπεριλαμβανομένης και της θητείας των. β.Οι επιθυμούντες όπως αποκτήσουν την ειδικότητα του αναισθησιολόγου αναλαμβάνουν υποχρέωσιν παραμονής εις τας τάξεις του Στρατού 7 1/2 ετών εν συνόλω συμπεριλαμβανομένης και της θητείας των. γ.Υπηρετούν υποχρεωτικώς επί τριετίαν μετά την λήψιν της ειδικότητος εις Μονάδας εκστρατείας ή Νοσοκομεία ένθα προβλέπεται αντίστοιχος ειδικότης. δ.Ο κατά τας περιπτώσεις α και β της παρούσης παραγράφου οριζόμενος χρόνος παραμονής των ανωτέρω εις τας τάξεις του Στρατού δύναται, κατόπιν σχετικής αναφοράς των επιθυμούντων, να παρατείνεται μέχρι 2 έτη δι’ αποφάσεως του Υπουργού Εθνικής Αμύνης. 2.Επιφυλασσομένων των κειμένων διατάξεων περί της κατά την διάρκειαν της θητείας των απαλλαγής των κληρωτών από ταύτης δια λόγους υγείας, δεν δύναται να διακοπή η μετά την λήξιν της  θητείας των εις τας διατάξεις του παρόντος υπαγομένων πτυχιούχων της ιατρικής αναληφθείσα υπ’ αυτών υποχρέωσις, εκτός μόνον δια λόγους υγείας, κατόπιν γνωματεύσεως της Ανωτάτης του Στρατού Υγειονομικής Επιτροπής (ΑΣΥΕ), ως και εάν ήθελον ούτοι κριθή δι’ οιονδήποτε λόγον ακατάλληλοι υπό της υπηρεσίας. Ευεργετήματα παραμενόντων Άρθρ.4.-Εις τους κατά τας διατάξεις του παρόντος αναλαμβάνοντος υποχρέωσιν παραμονής εις τας τάξεις του Στρατού παρέχονται τα κάτωθι ευεργετήματα: α.Η εξειδίκευσις αυτών εις την αιτηθείσαν ειδικότητα άρχεται μετά την έκδοσιν της αποφάσεως του Υπουργού Εθνικής Αμύνης περί εγκρίσεως της εθελοντικής παραμονής των εις τας τάξεις του Στρατού και πάντως ουχί προ της συμπληρώσεως του χρόνου του πρώτου κύκλου εκπαιδεύσεως αυτών, πραγματοποιείται εις κατάλληλα νοσηλευτικά ιδρύματα συμφώνως προς τας περί των ιατρικών ειδικοτήτων εκάστοτε ισχυούσας διατάξεις και συνεχίζεται μέχρι λήψεως της αιτηθείσης ειδικότητος, εφ’ όσον εν τω μεταξύ η αναληφθείσα υποχρέωσις των ανωτέρω δεν διεκόπη δια τινα των εις την παρ. 2 του προηγουμένου άρθρου αναφερομένων λόγων. β.Οι εξ αυτών οπλίται αμέσως μετά την συμπλήρωσιν του χρόνου της θητείας των ονομάζονται Ανθυπολοχαγοί, άπαντες δε μετά τριετίαν από της ονομασίας των προάγονται εις Υπολοχαγούς, εφ’ όσον εν τω μεταξύ η αναληφθείσα υποχρέωσις αυτών δεν διεκόπη δια τινα των εις την παρ. 2 του προηγουμένου άρθρου αναφερομένων λόγων. γ.Μετά την λήξιν της θητείας των λαμβάνουν αποδοχάς και επιδόματα και δικαιούνται υγειονομικής περιθάλψεως ως και οι μόνιμοι ομοιόβαθμοι των. δ.Απαλλάσσονται της υποχρεώσεως όπως υπηρετήσουν εις αγροτικά ιατρεία, εφ’ όσον η αναληφθείσα υποχρέωσις αυτών δεν διεκόπη δια τινα των εις την παρ. 2 του προηγουμένου άρθρου αναφερομένων λόγων. Εξουσιοδοτικαί διατάξεις. Άρθρ.5.-Δια Π.Δ/των εκδιδομένων τη προτάσει του Υπουργού Εθνικής Αμύνης δύναται να καθορίζωνται και έτεραι ιατρικαί ειδικότητες, ας δύναται να αποκτήσουν οι εις τας διατάξεις του παρόντος υπαγόμενοι πτυχιούχοι της ιατρικής, ως και ο χρόνος παραμονής τούτων εις τας τάξεις του Στρατού εν επιλογή των ανωτέρω ειδικοτήτων. Δι’ ομοίων Δ/των δύναται να εφαρμόζωνται αι διατάξεις του παρόντος και εις τους ετέρους Κλάδους των Ενόπλων Δυνάμεων. Άρθρ.6.-Δι’ αποφάσεων του Υπουργού Εθνικής Αμύνης ρυθμίζονται τα ειδικώτερα θέματα ως και αι λεπτομέρειαι εφαρμογής του παρόντος. Τελικαί Διατάξεις. Άρθρ.7.-Όπου   εν   τω  παρόντι  νόμω   αναφέρε(Αντί για τη σελ. 1262,01) Σελ. 1262,01(α) Τεύχος ΣΤ33-Σελ.103 Υγειονομικό Σώμα 36.Ο.β.11 ται ο όρος «θητεία» νοείται η εκπλήρωσις της στρατιωτικής υποχρεώσεως, ήτις καθωρίσθη δια τους οπλίτας και Εφέδρους Αξιωματικούς της αυτής Εκπαιδευτικής Σειράς Στρατευσίμων Οπλιτών (ΕΣΣΟ), όπλου και κυρίας ειδικότητος και του χρόνου όστις κατά νόμον δεν υπολογίζεται ως τοιούτος στρατιωτικής υπηρεσίας. Άρθρ.8.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.